
Varaždin, 29. listopada 2025. godine
Z A P I S N I K
Sa 58. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 29. listopada 2025. godine s početkom u 06:30 sati.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:
1. Andreja Tomašek, predstavnica osnivača, predsjednica Upravnog vijeća,
1. Krešimir Grđan, predstavnik osnivača,
1. Maja Hrešć, predstavnica osnivača,
1. Draženka Vincek Mišak, predstavnica radnika visokoškolske spreme,
1. Maja Jagec, predstavnica radnika,
Predsjednica utvrđuje kako postoji kvorum za pravovaljano odlučivanje Upravnog vijeća,
Predsjednica Upravnog vijeća konstatira da su sjednici nazočni ravnatelj Ustanove Mirko Magić., mr.sci. Maja Šegović, zamjenica ravnatelja, Slavica Čelar, predsjednica Stručnog vijeća Ustanove, Vlasta Tuđa, voditeljica računovodstva Ustanove i zapisničar Matija Hlad, savjetnik (pravnik) Ustanove.
Predsjednica daje na raspravu predloženi dnevni red:
1. Verifikacija Zapisnika sa 57. sjednice Upravnog vijeća od 25. rujna 2025. godine
Referent: Andreja Tomašek, predsjednica;
2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. kolovoza 2025. godine 
Referent: Vlasta Tuđa, voditeljica računovodstva,
3. Donošenje Odluke o vraćanju Ljekarne „Gradečak“ Jalžabet, u sustav Ljekarne Varaždinske županije 
Referent: Mirko Magić, ravnatelj,
4. Donošenje Odluke o odobrenju zapošljavanja Magistara farmacije (m/ž) na neodređeno, 2 izvršitelja
Referent: Mirko Magić, ravnatelj,
5. Donošenje Odluke o odobrenju zapošljavanja Magistra farmacije (m/ž) na određeno, na pola radnog vremena, umirovljenika, 1 izvršitelj
Referent: Mirko Magić, ravnatelj,
6. [bookmark: _Hlk212020140]Donošenje Odluke o imenovanju Povjerenstva za provedbu javnog natječaja – specijalizacija magistara farmacije (m/ž), 1 izvršitelj
Referent: Mirko Magić, ravnatelj,
7. Donošenje Odluke o potpisivanju Sporazuma o provedbi projekta "Dom zdravlja i ljekarna u  Ljubešćici"
Referent: Mirko Magić, ravnatelj,
Predloženi dnevni red je prihvaćen jednoglasno.
TOČKA 1. DNEVNOG REDA
Verifikacija Zapisnika sa 57. sjednice Upravnog vijeća od 25. rujna 2025. godine
Referent: Andreja Tomašek, predsjednica;
	Predsjednica poziva članove da iznesu primjedbe. 
Predsjednica zatvara raspravu te otvara glasovanje.
Zapisnik sa 57. sjednice je verificiran jednoglasno.
TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. kolovoza 2025. godine
Referent: Vlasta Tuđa, voditeljica računovodstva,
Predsjednica daje riječ gđi Vlasti Tuđi, koja će referirati toč 2. dnevnog reda. 
Financijsko izvješće Ljekarne Varaždinske županije za razdoblje 01.01. – 31.08.2025.  godine sastavljeno je prema odredbama Zakona o računovodstvu  i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni: 
•	Ukupni prihodi                         		15.325.442,51 €
•	Ukupni rashodi                         		14.574.997,18 €
•	Višak prihoda nad rashodima        	750.445,33 €
U usporedbi s istim razdobljem prethodne godine, ukupni prihodi veći su za 39,38% dok su ukupni rashodi veći za 37,43 %. Kod tumačenja ovih indeksa treba uzeti u obzir da u promatranom razdoblju posluje ukupno 19 ljekarničkih jedinica, dok ih je u istom razdoblju prošle godine bilo 16. Realna stopa rasta prihoda u 2025.g.  je 9,5% u  odnosu na prethodnu godinu.
Na ljekarničkim jedinicama Martijanec, Sveti Ilija, Završje, Beletinec, Podrute, Bednja, Koblenzova i Mali Bukovec prisutan je trend pada prometa i to u rasponu od 2% do 32% u odnosu na 2024.g. Naime, zbog manjka farmaceuta navedene ljekarne ne rade po redovnom radnom vremenu već skraćeno ili u jednoj smjeni.
Na kraju promatranog razdoblja broj zaposlenih je bio 86, dok ih je u prethodnoj godini bilo 79.
Predsjednica se zahvaljuje i otvara raspravu. 
Maja Jagec postavlja pitanje koliko će utjecati zatvaranje ljekarni na prihode.
Ravnatelj odgovara kako su sljedeće točke dnevnog reda upravo radi toga.
Draženka Vincek Mišak napominje kako se rast smanjuje na što ravnatelj odgovara kako rast prihoda se smanjuje dok se rast dobiti povećava, s obzirom da ne dajemo 10 plaća za magistre farmacije.
Vlasta Tuđa navodi kako računa realni rast s obzirom na povećavanje broja ljekarni s 16 na 19, koji iznosi 9,5 % za prvih 9 mjeseci.
Draženka Vincek Mišak navodi kako pacijenti odlaze u privatne ljekarne zbog zatvaranja naših ljekarni.
Predsjednica zatvara raspravu te otvara glasanje.
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje od 1. siječnja 2025. godine do 31. kolovoza 2025. godine.
TOČKA 3. DNEVNOG REDA
Donošenje Odluke o vraćanju Ljekarne „Gradečak“ Jalžabet, u sustav Ljekarne Varaždinske županije
Referent: Mirko Magić, ravnatelj,
Predsjednica daje riječ ravnatelju Mirku Magiću.
Gđa Jadranka Gradečak, mag.pharm., kao zakupnica, sklopila je dana 14. studenoga 2024. godine s Ljekarnom Varaždinske županije, kao zakupodavcem, Ugovor o zakupu poslovnog prostora za obavljanje ljekarničke djelatnosti na adresi Trg Braće Radić 6, 42203 Jalžabet. Ista je dana 22. rujna 2025. godine obavijestila Zakupodavca da će od 01. siječnja 2026. godine koristiti starosnu mirovinu.
Sukladno odredbi čl. 262. st. 4. Zakona o zdravstvenoj zaštiti (NN, br. 100/18, 125/19, 133/20, 147/20, 136/21, 119/22, 156/22, 33/23, 36/24, 102/25) Ljekarna Varaždinske županije uputiti će Ministarstvu zdravstva zahtjev za izdavanje rješenja kojim će se Ljekarni Varaždinske županije odobriti nastavak obavljanja ljekarničke djelatnosti  na adresi Trg Braće Radić 6, 42203 Jalžabet, s danom 1. siječnja 2026. godine.
Radnici (m/ž), ukoliko prihvate novi ugovor o radu na neodređeno, se preuzimaju na temelju odredbe članka 262. stavka 5. zakona o zdravstvenoj zaštiti, pod uvjetom zaštite interesa Ljekarne Varaždinske županije i potrebe za nastavkom djelatnosti primarne zdravstvene zaštite u budućoj „Ljekarni Jalžabet“.
Predsjednica se zahvaljuje i otvara raspravu. 
Predsjednica zatvara raspravu te otvara glasanje.
Upravno vijeće jednoglasno donosi Odluku o vraćanju Ljekarne „Gradečak“ Jalžabet, u sustav Ljekarne Varaždinske županije.
TOČKA 4. DNEVNOG REDA
Donošenje Odluke o odobrenju zapošljavanja 2 magistra farmacije (m/ž) na neodređeno
Referent: Mirko Magić, ravnatelj
Predsjednica daje riječ ravnatelju Mirku Magiću.
Od prije tražimo 3 magistara farmacije i da su u međuvremenu dvije radnice podnijele otkaz ugovora o radu pa posljedično čemu tražimo nova 2 odobrenja za zapošljavanje. 
	Predsjednica se zahvaljuje te otvara raspravu.
Nakon kratke rasprave Predsjednica zaključuje raspravu te otvara glasanje. 
	Upravno vijeće donosi Odluku jednoglasno.
TOČKA 5. DNEVNOG REDA
Donošenje Odluke o odobrenju zapošljavanja 1 umirovljenog magistra farmacije (m/ž), na pola radnog vremena na određeno
Referent: Mirko Magić, ravnatelj
Predsjednica daje riječ ravnatelju Mirku Magiću.
Ravnatelj navodi kako je potrebno zaposliti umirovljenog magistra farmacije na pola radnog vremena bi se omogućilo redovito funkcioniranje pružanja zdravstvene zaštite u ljekarničkoj djelatnosti, 
Predsjednica se zahvaljuje te otvara raspravu.
Nakon kratke rasprave Predsjednica zaključuje raspravu te otvara glasanje na temelju čega Upravno vijeće donosi Odluku jednoglasno.
TOČKA 6. DNEVNOG REDA
Donošenje Odluke o imenovanju Povjerenstva za provedbu javnog natječaja – specijalizacija magistara farmacije (m/ž), 1 izvršitelj
Referent: Mirko Magić, ravnatelj
Predsjednica daje riječ ravnatelju Mirku Magiću.
Ravnatelj navodi se uskoro kreće za raspisivanje natječaja za specijalizaciju a za što je potrebno imenovati povjerenstvo, sukladno zakonskim propisima.  
Predsjednica se zahvaljuje te otvara raspravu.
Predsjednica pita da li je samo jedna specijalizacija u tome na što ravnatelj odgovara potvrdno. 
Predsjednica zaključuje raspravu te otvara glasanje. 
	Upravno vijeće donosi Odluku jednoglasno.
TOČKA 7. DNEVNOG REDA
Donošenje Odluke o potpisivanju Sporazuma o provedbi projekta "Dom zdravlja i ljekarna u  Ljubešćici"
Referent: Mirko Magić, ravnatelj,
Predsjednica daje riječ ravnatelju Mirku Magiću.
Ravnatelj navodi kako je sporazum tek jučer usuglašen. Prema odredbama sporazumu Ljekarna će sufinancirati izgradnju u svom omjeru od 10,65 %. Nositelj ugovora je Dom zdravlja Varaždinske županije koji podmiruje obveze prema izvođačima dok će nama kasnije prefakturirati iznos.
Draženka Vincek Mišak pita koja je razlika između ovog sporazuma i sporazuma od prosinca 2023. godine. Ravnatelj odgovara kako je sporazum iz 2023. bio za trošak projektne dokumentacije dok je predmetni sporazum o izgradnji, namještanju i svemu ostalom. U financiranje će se uključiti i Osnivač ukoliko prođu na natječajima Ministarstva regionalnog razvoja. Isto vrijedi i za Općinu Ljubešćica. Navodi kako ćemo mi svoje kvadrate platiti sukladno sporazumu (ukupno 360.000,00 €). 
Draženka Vincek Mišak pita da li ovaj postotak od 10,65 % izlazi iz ovih okvira, na što ravnatelj odgovara da ne. Ravnatelj navodi kako smo dužni navedene iznose (3 x 120.000,00 €) staviti u godišnje financijske planove (2025., 2026., 2027.).
Na pitanje Draženke Vincek Mišak zašto se Osnivač nije obvezan uključiti u financiranje ravnatelj navodi kako se Osnivač može uključiti jer je Osnivač potpisnik sporazuma. U ovom slučaju nas neće financirati ali da nije isključeno da će financirati dio Doma zdravlja ili Općine Ljubešćica. Obećano je od strane Osnivača da će nam ostaviti dio dobiti kako bi mi sami provodili projekte vezane uz poboljšanje provođenja ljekarničke djelatnosti, kao što je budući projekt u Varaždinskim Toplicama.
Za točku razno nema prijavljenih. Predsjednica zaključuje sjednicu u 7:00 sati.
	Zapisničar:
Matija Hlad, mag.iur.
	Predsjednica Upravnog vijeća
Ljekarne Varaždinske županije
Andreja Tomašek

